Mai multe pe gandul.info

Marcela Topor, jurnalistă și mamă a celor doi copii ai lui Puigdemont, nu și-a luat niciodată rolul de „primă doamnă” și, deși a spus că visează la „o Catalonia liberă”, nu și-a manifestat dorința prin fapte concrete, preferând să stea departe de lumina reflectoarelor, scrie MEDIAFAX.

Topor se consideră ca fiind o optimistă. Prin urmare, preferă să nu se gândească la consecințele pe care le poate avea referendumul asupra vieții sale personale. Cu aproape un an în urmă, în diferite interviuri, ea și soțul ei au abordat posibilitatea ca el să fie arestat pentru promovarea independenței, scrie La Razon.

„Sunt gata să intru la închisoare, dar ar fi o barbaritate democratică inexplicabilă”, a declarat președintele pentru Vanity Fair în noiembrie anul trecut.

O lună mai târziu, Topor i-a răspuns lui Pilar Rahola în singurul interviu pe care l-a dat că nu îi este frică de această posibilitate: „Nu mă gândesc la asta. Am ales să văd partea plină a paharului”.

Apropiați ai celor doi susțin că președintele a avut deja mai multe discuții cu soția sa, în care a arătat clar că nu este deranjat de posibilitatea de a merge la închisoare, putând deveni chiar un „martir al cauzei”.

Puigdemont a cunoscut-o pe Topor în anii 90 în Gironaona. Românca este de acord cu tot ce face soțul ei și afirmă că s-a transformat „într-un separatist fervent”. În acel interviu cu Rahola, ziarista româncă a mai spus că „suntem pregătiți pentru tot. Mă voi adapta, așa cum am făcut până acum, deciziei lui Carles „.

Marcela Topor, o vasluiancă de 38 de ani, de profesie jurnalist, este de 15 ani soția lui Carles Puigdemont, președintele Guvernului catalan. Primul cuplu al Cataloniei a făcut nunta în Moldova, iar Marcela l-a învățat pe Carles limba română. Dincolo de viața de familie, Marcela joacă un rol crucial în referendumul pentru independență.

Presa spaniolă a numit-o Regina Independenței. Prietenii catalani și soțul – președintele Guvernului Catalan Carles Puigdemont – îi spun simplu Mars.

Jurnalistă la publicația El Punt, prezentatoare de televiziune și traducătoare de limba engleză, românca spune că nu este speriată de statutul politic al soțului său. Marcela i-a fost alături lui Puidgemont în toate proiectele politice.